Diari Oficial de la Generalitat Valenciana


Sumari del DOGV 1676, del 03-12-1991 (1991/823368)

RESOLUCIÓ de 15 de novembre de 1991, de la Direcció General de Consum, per la qual es dóna publicitat al Conveni de Cooperació entre l'Institut Nacional del Consum i la Conselleria de Sanitat i Consum de la Comunitat Valenciana en matèria de consum.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1676

Data del DOGV
:   03-12-1991

Secció del DOGV
:   ALTRES DISPOSICIONS

Número del document
:   1991/823368


Data del document
:   15-11-1991

Organisme emissor
:   Conselleria de Sanitat i Consum

Tipus de document
:   Resolució

Resolució de 15 de novembre de 1991, de la Direcció General de Consum, per la qual dóna publicitat al Conveni de Cooperació entre l'Institut Nacional del Consum i la Conselleria de Sanitat i Consum de la Comunitat Valenciana en matèria de consum.  
Vist el conveni subscrit entre l'Institut Nacional del Consum i la Conselleria de Sanitat i Consum de la Comunitat Valenciana, i segons que disposa l'article 46-2 de la Llei de Procediment Administratiu, resolc:  
Que es publique el referit conveni per aconseguir-ne una millor difusió.  
València, 15 de novembre de 1991. - La Directora General de Consum: Mª José López Ródenas.  
CONVENI  
A Madrid, a 14 de novembre de 1991, reunits d'una part la Il·lma. Sra. Ana Corces Pando, Presidenta de l?Institut Nacional del Consum i d'altra l?Honorable Sr. Joaquín Colomer Sala, Conseller de Sanitat i Consum, on actua la primera en nom i representació del referit institut i el segon en nom i representació de la Generalitat Valenciana, ambdues parts es consideren recíprocament amb la capacitat legal necessària per a la realització d'aquest acte i exposen:  
I. Que l?Institut Nacional del Consum, en l?exercici de les seues competències, establertes en el Reial Decret 1943/86, de 19 de setembre, i la Comunitat Autònoma, assenyalen que ambdós organismes han treballat en comú en projectes d'interés mutu en matèria de consum i, a fi d'institucionalitzar l?esmentada cooperació acorden de formalitzar-la en aquest conveni.  
II. Que la posada en marxa del conveni de cooperació entre aquesta comunitat autònoma, a través de la Direcció General de Consum, i l?Institut Nacional del Consum pretén millorar la cobertura territorial dels serveis de consum encarregats de la defensa dels usuaris i consumidors, i augmentar el nivell de prestacions i activitats que aquests realitzen el desplegament de les seues competències de consum, així com augmentar la qualitat d'aquests. I per a això, els objectius en què s'acorda col·laborar són: la coordinació de la política de consum de les entitats locals; l'assistència tècnica en matèria d'anàlisi de productes de consum; la coordinació de les activitats d'inspecció de consum, i l?intercanvi d'informació estadística.  
III. Que per a l'acompliment dels fins proposats, subscriuen aquest conveni, ajustat a allò que estableix la Resolució de 9 de març de 1990, de la Secretaria d'Estat per a les Administracions Territorials, i d'acord amb les següents estipulacions:  
ESTIPULACIONS  
Clàusula general  
Aquest conveni té per objecte establir les bases de la cooperació entre l?INC i aquella comunitat autònoma en relació amb les següents bases d'actuació:  
Foment de la política de consum de les entitats locals.  
L'assistència tècnica en matèria d'anàlisi de productes de consum.  
La coordinació de les activitats d'inspecció de consum.  
L'intercanvi d'informació estadística.  
COORDINACIO DE LA POLITICA MUNICIPAL  
Primera  
L'objecte d'aquest conveni consisteix a articular la coordinació i cooperació entre l?Institut Nacional de la Salut i la Direcció General del Consum de la comunitat autònoma per potenciar i fomentar la implantació i el desplegament de les prestacions, activitats i serveis que les entitats locals territorials realitzen com a resultat de l?exercici de les seues competències en matèria de defensa dels usuaris i consumidors, d'acord amb els programes i requisits, així com la dotació econòmica aportada per l?Institut, el detall de la qual s'estableix a l'annex corresponent.  
Segona  
Els projectes a finançar segons els termes del corresponent annex tindran algunes de les següents finalitats:  
A) Programes d'assistència tècnica i financera a les oficines municipals d'informació al consumidor, les quals promouran la protecció i defensa dels drets reconeguts als consumidors i usuaris i desplegaran les funcions i serveis que s'estableixen en l?esmentada Llei. (art. 14).  
B) Programa de constitució, foment i potenciació de l?experiència arbitral, que tindrà com a objectiu la resolució de conflictes entre consumidors i usuaris i el sector empresarial. Aquest programa té com a objecte el foment de les juntes ja constituïdes i la promoció de noves juntes d'arbitratge.  
C) Programa d'assistència tècnica i financera en matèria de control de qualitat. A fi d'un millor control de la qualitat dels productes es promouran projectes que incloguen la formació de personal de laboratori les funcions del qual consistesquen en la realització d'assaigs, anàlisis o controls de qualitat. Així mateix, l?Institut Nacional del Consum prestarà a les corporacions locals ajuda tècnica en matèria de control de qualitat, amb aquesta finalitat, aquestes hauran de fer la proposta de col·laboració a l?INC sobre el desplaçament de laboratoris mòbils o sobre l'anàlisi de productes concrets de reconegut interés per als consumidors, per raó de no disposar de laboratori propi o, en cas de tenir-ne, per no reunir els mitjans oportuns per fer els assaigs o les proves analítiques necessàries.  
D) Programa dirigit a realitzar accions o projectes de caràcter excepcional, no previstos- en els apartats anteriors, que siguen considerats d'interés per ambdues parts per a la protecció i defensa dels consumidors i usuaris.  
Tercera  
L'aportació econòmica de l?Institut Nacional del Consum per als fins expressats corresponent a l?exercici de 1991 ascendeix a 6.800.000 pessetes, amb càrrec a l'aplicació pressupostària 72.108.666.992. Aquesta quantitat es distribuirà entre els programes previstos en la clàusula anterior d'acord amb els percentatges que s'estableixen al corresponent annex, i la relativa a l?exercici 1992 serà fixada oportunament en funció de les seues disponibilitats pressupostàries.  
Quarta  
Les entitats que poden sol·licitar ajuda per finançar els programes enunciats en aquest conveni seran les entitats locals territorials.  
Corresponent al Conveni de Cooperació entre la Generalitat Valenciana i l?Institut Nacional del Consum, referent a coordinació de la política municipal, per a l?exercici 1991.  
Les entitats que poden sol·licitar ajuda per finançar els programes enunciats en aquest conveni seran les entitats locals territorials. Les dites ajudes es concediran segons el procediment regulat en aquest annex.  
Primera  
Documentació que cal aportar per a l?execució dels programes i projectes. Les entitats a què es refereix la clàusula quarta per acollir-se a les ajudes objecte d'aquest conveni, hauran de presentar la fitxa-sol·licitud degudament formalitzada, així com els següents certificats, que s'enumeren a continuació:  
- Certificat de la població de fet el 31 de desembre de 1990.  
- Certificat de l?acord del ple de la corporació, amb el qual s'aprove el programa d'activitats que es vol desplegar, el seu pressupost i l'ajuda econòmica sol·licitada a la Direcció General de Consum, com també altres fonts de finançament, on s'especifique quin és el pressupost total de l?entitat i la part que dedica a política de consum. Així mateix s'hi firà constar si té o no constituït el consell sectorial de consum i, en cas de tenir-ne prevista la constitució, acord del ple sobre aquesta matèria. Per últim, en l'acord del ple es replegarà la decisió d'acollir-se al sistema de col·laboració i cooperació que s'estableix en aquest conveni i el compromís de destinar, durant la totalitat de la seua vida útil, els béns que s'adquiresquen amb les ajudes obtingudes com a resultat d'aquest Conveni a les finalitats establertes.  
A més d'aquests documents, caldrà adjuntar-hi:  
- Memòria descriptiva i justificativa del programa d'activitats on es detallen l'assistència i les ajudes sol·licitades. Si aquest comprenia més d'un dels programes de la clàusula segona, s'especificarà en la memòria i es desplegarà per separat cadascun d'ells i s'aportaran totes aquelles dades o informacions que servesquen per valorar la qualitat dels serveis, projectes o activitats proposats.  
- Pressupost prou detallat que permeta una valoració de l'ajuda econòmica objecte d'aquest annex al conveni, on s'especifiquen les quantitats aportades per l?entitat i les sol·licitades en funció de cadascun dels programes de la clàusula segona, a l?Institut Nacional del Consum i a la Direcció General de Consum de la comunitat autònoma, i si n'hi havia, d'altres fonts de finançament on l?entitat faça constar quin percentatge del seu pressupost destina a l?execució de les seues competències en matèria de consum.  
Segona  
Termini i lloc de presentació dels projectes. El termini de presentació dels programes i projectes finalitzarà transcorregut un mes a partir de la publicació d'aquest annex al Diari Oficial de la Generalitat Valenciana.  
Les sol·licituds es presentaran davant la Direcció General de Consum de la comunitat autònoma. Conclòs el termini de presentació, l?esmentat òrgan trametrà a l?INC una còpia de la fitxa-sol·licitud.  
Tercera  
Selecció i aprovació dels programes i projectes.- La selecció dels programes que caldrà finançar en execució d'aquest annex, quan acomplesquen l?estipulat en les clàusules anteriors, s'hi incorporaran. Es constituirà una comissió mixta de seguiment, integrada per un membre designat per la Direcció General de Consum de la comunitat autònoma 1 dos per l?INC, que formularà la proposta de distribució de les ajudes entre els projectes presentats, segons els criteris de distribució establerts en aquest conveni.  
Quarta  
Criteris de valoració. Per -a la concessió de la subvenció es valorarà fonamentalment la qualitat i oportunitat de les activitats i serveis, el col·lectiu de població afectada, l?interés social de les accions programades, els antecedents i experiències realitzades en matèria de defensa dels consumidors i també el que l?entitat tinga establert el consell sectorial de consum, com a òrgan de representació i consulta a nivell local.  
Cinquena  
Aportació econòmica i la seua distribució per programes. L'aportació de l?INC per finançar els programes relacionats amb la clàusula segona del conveni ascendeix, per a l?exercici de 1991, a 6.8 milions. Els percentatges per a la distribució de l?esmentada subvenció seran:  
- Al programa de l'apartat A) es destinarà com a màxim el 65% del total d'aquesta aportació econòmica.  
- Al programa de l'apartat B) es destinarà com a màxim un 15%.  
- Als programes dels apartats C) i D) s'aplicarà el 20%.  
Això no obstant, en el cas que en algun dels programes no s'hagen presentat sol·licituds, el percentatge corresponent a aquest es podrà aplicar a qualsevol altre programa.  
Si transcorregut el termini de presentació de projectes i programes, no s'hagués esgotat aquesta aportació econòmica, podran ser redistribuïts, seguint aquest criteri per a la mateixa finalitat, entre aquelles comunitats autònomes que deixaren projectes sense atendre. per haver esgotat la seua assignació.  
Sisena  
Pagament i justificació de la subvenció. Una vegada aprovats els programes i projectes s'incorporaran a aquest annex i l?Institut Nacional de Consum transferirà a la Direcció General de Consum de la comunitat autònoma la quantitat que li corresponga d'acord amb el que estableix la clàusula cinquena d'aquest annex.  
La Direcció General de Consum de la comunitat autònoma, al seu torn, justificarà la subvenció davant l?Institut Nacional de Consum mitjançant la certificació d'haver estat registrat en la seua comptabilitat l?ingrés de la subvenció percebuda per a les finalitats previstes, i en tot cas la documentació previnguda s'ajustarà al que estipula l'art. 153 - paràgraf sisé- del text refós de la Llei General Pressupostària.  
Així mateix, la Direcció General de Consum de la comunitat autònoma, al seu torn, notificarà i transferirà a les entitats, els projectes de les quals hagen estat aprovats, les subvencions acordades per a cada projecte i proveirà els mecanismes de control financer d'acord amb el que disposa la normativa vigent sobre justificació de les subvencions.  
Setena  
Seguiment i avaluació dels resultats. La Direcció General de Consum de la comunitat autònoma trametrà quan finalitze l?exercici econòmic, una memòria que permeta el seguiment i l'avaluació del desplegament de les accions que es finaçen en base a aquest annex.  
A fi de fer possible l'avaluació i el seguiment de les accions que es facen com a resultat d'aquest annex, la memòria es basarà en una documentació homogènia amb un contingut acordat per la comissió de seguiment que determinarà els criteris per al seguiment i l'avaluació dels resultats.